CELEX: 62012TN0545
Language: da
Date: 2012-12-17 00:00:00
Title: Sag T-545/12: Sag anlagt den 17. december 2012 — Mory m.fl. mod Kommissionen

9.3.2013   
            
            
               DA
            
            
               Den Europæiske Unions Tidende
            
            
               C 71/23
            
         Sag anlagt den 17. december 2012 — Mory m.fl. mod Kommissionen
   (Sag T-545/12)
   2013/C 71/36
   Processprog: fransk
   
      Parter
   
   
      Sagsøgere: Mory SA (Pantin, Frankrig), Mory Team (Pantin), og Compagnie française superga d’investissement dans le service (CFSIS) (Miraumont, Frankrig) (ved advokaterne B. Vatier og F. Loubières)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Kommissionens beslutning annulleres.
            
         
               —
            
            
               Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet til prøvelse af Kommissionens beslutning K(2012) 2401 endelig af 4. april 2012, hvorved Kommissionen præciserede, at den forpligtelse til tilbagebetaling af statsstøtte, som blev pålagt Sernam-selskaberne ved artikel 2 i Kommissionens beslutning K(2012) 1616 endelig af 9. marts 2012, ikke omfatter eventuelle erhververe af Sernam-gruppens aktiver (1), har sagsøgeren anført fem anbringender.
   
               1)
            
            
               Første anbringende om Kommissionens manglende kompetence til at træffe den anfægtede beslutning og om magtfordrejning, idet Kommissionen ikke havde kompetence til at træffe en beslutning, der fastslår, at den procedure, der er blevet vedtaget til gennemførelse af beslutningen af 9. marts 2012, ikke udgør fordrejning af denne uden en ny tilbundsgående undersøgelse.
            
         
               2)
            
            
               Andet anbringende om en tilsidesættelse af forpligtelsen til at anvende den formelle undersøgelsesprocedure ved kontrollen med statsstøtte i tilfælde af alvorlig tvivl.
            
         
               3)
            
            
               Tredje anbringende om modstridende formål og begrundelser i det omfang hvor for det første det af Kommissionen påberåbte formål med beslutningen og det faktiske indhold af denne ikke svarer til hinanden, og hvor der for det andet i beslutningen anvendes modstridende kriterier ved bedømmelsen af fraværet af økonomisk kontinuitet mellem de støttede aktiviteter og erhververen af disse aktiviteter.
            
         
               4)
            
            
               Fjerde anbringende om åbenbart fejlagtigt skøn vedrørende i) salgsgenstanden, ii) overdragelsesprisen, iii) det tidspunkt, hvor overførslen fandt sted, iv) graden af de nye ejeres og aktionærers uafhængighed og v) transaktionens økonomiske rationale.
            
         
               5)
            
            
               Femte anbringende om manglende retligt grundlag i det omfang den trufne beslutning er blevet vedtaget uden prøvelse af, om afståelsen af aktiverne er sket til deres markedsværdi, og uden undersøgelse af virkningen af, at erhververen tilhører den samme gruppe som den enhed, der uddelte den ulovlige støtte.
            
         
      (1)  Statsstøttesag nr. SA.34547 (2012/N) — Frankrig, som har været genstand for en meddelelse i Den Europæiske Unions Tidende (EUT 2012 C 305, s. 10).